ህገ-ወጥ የሰዎች ዝውውርን ለመግታት እየተሰራ ነው
የህገ-ወጥ ሰዎች ዝውውርን ለማስቆም የተቋቋመው ብሔራዊ ምክር ቤት በ2006 የተከናወኑ ተግባራትንና ለ2007 የተያዙ እቅዶችን የገመገመበትን መደበኛ ስብሰባም በጠቅላይ ሚኒስትር ጽ/ቤት አዳራሽ አካሄዷል፡፡ምክር ቤቱ ህገ-ወጥ ስደትን መግታት ዋንኛ አላማው ሲሆን የተለያዩ ባለድርሻ አካላትን በአባልነት ያቀፈ ነው፡፡በ2006 ዓ.ም ከሳውዲ አረቢያ ብቻ ከ160 ሺህ በላይ ስደተኞች ወደ አገራቸው ተመልሰዋል፡፡ከአቀባበል ጀምሮ ወደ አካባቢያቸው በመመለስና ስልጠና በመስጠት የስራ እድል ተጠቃሚ እንዲሆኑ ለማድረግም እየተሰራ ነው፡፡በ2006 በአማራ፣ ኦሮሚያ፣ ትግራይ፣ ደቡብ ክልልን ጨምሮ በአዲስ አበባ ከተማ ተመላሾችን ተቀብሎ ስልጠና የመስጠት ተግባራት ቢከናወኑም ሙሉ ለሙሉ ወደ ስራ በማስገባት ረገድ ክፍተቶች መኖራቸው በሪፖርቱ ተመልክቷል፡፡የድሬዳዋ ከተማ አስተዳደር ወደ ስራ በማስገባትና ህገወጥ ደላሎችን በህግ በማስቀጣት ረገድ መልካም አፈፃፀም አሳይቷል፡፡ምክትል ጠቅላይ ሚኒስትርና  የብሔራዊ ምክር ቤቱ ሰባሳቢ አቶ ደመቀ መኮንን በተያዘው ዓመትም ህዝባዊ ንቅናቄ በመፍጠር ህገ-ወጥ ስደትን ለማስቆም እንደሚሰራ ተናግረዋል፡፡በህጋዊ መንገድ ለሚደረገው የስራ ጉዞ ከተቀባይ ሀገራት ጋር ስምምነት እየተፈፀመ መሆኑንም ገልፀዋል፡፡እንድ ኢብኮ ዘገባ የፀረ- ህገወጥ የሰዎች ዝውውር ንቅናቄ ሰነድም በምክር ቤቱ ፀድቋል፡፡ 